**Αθήνα**: 11.05.2018

**Αρ. Πρωτ.**: 588

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Παρουσ**ίαση της Έκθεσης για την Ειδική Αγωγή και Εκπαίδευση

Live streaming της εκδήλωσης 15 Μαΐου 2018 και ώρα 10 το πρωί

Σε ζωντανή μετάδοση (live streaming) στις ιστοσελίδες της ΕΣΑμεΑ [www.esamea.gr](http://www.esamea.gr), του Παρατηρητηρίου Θεμάτων Αναπηρίας [www.paratiritirioanapirias.gr](http://www.paratiritirioanapirias.gr) και του ΚΑΝΕΠ- ΓΣΕΕ (Κέντρο Ανάπτυξης Εκπαιδευτικής Πολιτικής της ΓΣΕΕ) [www.kanep-gsee.gr](http://www.kanep-gsee.gr) θα μπορέσετε να παρακολουθήσετε την εκδήλωση που θα λάβει χώρα στο Μουσείο της Ακρόπολης την Τρίτη 15 Μαΐου 2018 για την παρουσίαση της Ετήσιας Έκθεσης για την Εκπαίδευση 2017-18 , η οποία εκπονήθηκε από το ΚΑΝΕΠ - ΓΣΕΕ σε συνεργασία με την Εθνική Συνομοσπονδία Ατόμων με Αναπηρία (Ε.Σ.Α.μεΑ.) και το Παρατηρητήριο Θεμάτων Αναπηρίας της Ε.Σ.Α.μεΑ.

Το θέμα της Έκθεσης έχει τίτλο: «Βασικά μεγέθη Ειδικής Αγωγής και Εκπαίδευσης: Διακρίσεις και Ανισότητες στην Εκπαίδευση και στην Εργασία».

Στην Ετήσια Έκθεση 2017 - 2018 πρόκειται να παρουσιαστούν τα βασικά μεγέθη της ειδικής αγωγής και εκπαίδευσης/συνεκπαίδευσης καθώς και τα βασικά πληθυσμιακά και κοινωνικά χαρακτηριστικά του πληθυσμού των ατόμων με αναπηρία στην Ελλάδα και την ΕΕ-28.

Η ζωντανή αναμετάδοση της εκδήλωσης θα πραγματοποιηθεί στις 15 Μαΐου 2018 και ώρα 10:00 π.μ.

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).